हालाँकि, कुछ सामान्य भोज्य पदार्थ सीने की जलन उत्पन्न करते हैं लेकिन हर व्यक्ति की सीने की जलन को उत्पन्न करने वाले ट्रिगर रुपी भोज्य पदार्थ अलग-अलग होते हैं | आपके सीने में जलन उत्पन्न करने वाले भोज्य पदार्थो पर नजर रखें और उनसे बचने की कोशिश करें या फिर कम से कम उन खाद्य पदार्थों को खाना कम कर दें |   एक भोजन डायरी रखने की कोशिश करें जिसमे आप उन भोज्य पदार्थों का रिकॉर्ड रख सकें जिनके कारण आपको सीने में जलन होती है |  सीने में जलन उत्पन्न करने वाले सामान्य ट्रिगर खाद्य पदार्थ हैं: पेपरमिंट, कैफीन, सोडा, चॉकलेट, साइट्रस फल और जूस, टमाटर, प्याज़ और हाई फैट वाले भोज्य पदार्थ | दिन के अपने आखिरी भोजन को सोने से कम से कम तीन घंटे पहले लेने की कोशिश करें क्योंकि आपके शरीर को आपके द्वारा खाए गये खाद्य पदार्थों को पचाने में लगभग दो घंटे के समय की ज़रूरत होती है | अगर आपकी आमाशय में भोजन होने पर आप लेट जाते हैं तो आपको सीने में जलन होने की सम्भावना सबसे ज्यादा होती है | एक अध्ययन में पाया गया है कि बहुत जल्दी-जल्दी भोजन करने से सीने में जलन की सम्भावना बढ़ सकती है | जो लोग अपना भोजन बहुत जल्दी करते हैं उन लोगों को गेस्ट्रोइसोफेजियल रिफ्लक्स डिजीज (gastroesophageal reflux disease) जिसे GERD भी कहते हैं, होने की सम्भावना बढ़ सकती है | सीने में जलन उत्पन्न करने वाले फैक्टर के रूप में जल्दी खाने की आदत को छोड़कर धीरे-धीरे खाना शुरु करें | मुहं में निवाला डालने और अपने भोजन को चबाने के बीच अपनी चम्मच या फोर्क को नीचे रखें जिससे आप धीमी गति से खाना खा सकते हैं | दूध में पाया जाने वाला कैल्शियम एक अस्थायी एसिड बफर के रूप में काम कर सकता है जिससे सीने की जलन में राहत मिल सकती है | ध्यान रखें, दूध पीने का प्रभाव केवल अस्थायी होता है इसलिए सीने की जलन को कम करने के लिए आपको किसी अन्य विधि का उपयोग करने की ज़रूरत पड़ सकती है | च्युइंग गम के कारण आपके मुंह में लार का उत्पादन बढ़ जाता है जो एक एसिड बफर की तरह काम करती है | जब आप च्युइंग गम चबाते हैं तो आप बार-बार लार निगलते भी हैं जिससे एसिड वपस आपकी आमाशय में धकेल दिया जाता है | हर बार भोजन के बाद 30 मिनट तक च्युइंग गम का टुकड़ा चबाने से सीने की जलन के लक्षण को शांत करने में मदद मिलती है | कुछ अध्ययन दर्शाते हैं कि केमोमाइल (chamomile) और मुलहटी (licorice) की चाय भोजन के बाद ली जाने पर सीने की जलन के लक्षणों को प्रभावशाली रूप से कम कर देती है | केमोमाइल और मुलहटी दोनों में एंटी-इंफ्लेमेटरी गुण पाए जाते हैं इसीलिए ये कुछ लोगों के लिए हार्टबर्न या सीन की जलन को शांत करने में मदद कर सकती हैं | अगर इनमे से कोई एक आपको लाभ पहुंचा सके तो दोनों प्रकार की चाय को आजमाकर देखें |  अदरक को भी सीने की जलन में लाभकारी पाया गया है | आप कुछ ताज़े अदरक के टुकड़ों को उबलते हुए पानी में डालकर खुद अपनी अदरक वाली चाय भी बना सकते हैं | पानी को ढँक दें और अदरक को पीने से पहले 30 मिनट तक भीगा रहने दें | उत्तम परिणाम पाने के लिए, अदरक की चाय को भोजन करने से लगभग 20 मिनट पहले पियें |  ध्यान रखें कि मुलहटी का उपयोग लम्बे समय के लिए नहीं करना चाहिए क्योंकि इसमें ग्लायकोराइजिन (glycyrrhizin) नामक केमिकल पाया जाता है जिसके कारण ऊतकों में सूजन आ सकती है और ब्लड प्रेशर बढ़ सकता है | इसलिए कोई भी हर्बल दवा लेने से पहले डॉक्टर से सलाह लें |
Pay attention to the foods that cause heartburn for you. Stop eating at least three hours before bedtime. Eat your food slowly. Drink a glass of low-fat or skim milk as a snack between meals. Chew a piece of sugar-free gum after meals. Sip a cup of herbal tea after meals.